Председател на журито е

Град П **НАЦИОНАЛНА КАМПАНИЯ 2014 г.**

анагюрище има уникалн

 **РЕГЛАМЕНТ**

**за провеждане на Национален конкурс за реализирана през 2014 г. инициатива/програма/проект** **в подкрепа на детската безопасност**

Конкурсът се осъществява по инициатива на Държавната агенция за закрила на детето в рамките на Национална кампания на тема: „Детската безопасност – споделена отговорност и грижа”.

1. **ТЕМА**
	1. Тема на конкурса: **„В подкрепа на детската безопасност”**
2. **ЦЕЛ**

Целта на конкурса е да акцентира върху инцидентите и битовия травматизъм при децата, като насочи вниманието на обществото към темата за детската безопасност и насърчи реализирането на инициативи, програми и проекти за превенция на рисковете от злополуки и наранявания на деца и за отстраняване на опасностите в бита и жизнената среда на децата; да се развият социални и емоционални умения и мислене както при децата, така и при всички възрастни около тях (родители, педагози, служители и др.).

1. **ОРГАНИЗАТОР**

Конкурсът се организира от Държавната агенция за закрила на детето в партньорство с държавните институции, органи по закрила на детето и граждански организации.

1. **ПЕРИОД НА ПРОВЕЖДАНЕ И ОБХВАТ НА КОНКУРСА**

4.1. Конкурсът се провежда в периода **23 април - 20 ноември 2014 г.**

4.2. **Могат да кандидатстват реализирани през 2014 година инициативи, програми или проекти за превенция на рисковете от злополуки и наранявания при деца и за отстраняване на опасностите в бита и жизнената среда на децата в следните категории:**

1. Инициативи/програми/проекти от детски градини, училища, читалища, клубове и школи за деца, домове и резидентни услуги за деца, лишени от родителски грижи.

2. Инициативи/програми/проекти от държавни институции, областни и местни администрации.

3. Инициативи/програми/проекти от неправителствени организации и фирми.

4. Журналистически материали, публикации в пресата, предавания и медии, отразяващи проблемите на детската безопасност.

5. Специална награда за личен принос.

* 1. Приемане на заявленията/предложенията за участие в конкурса:         **23 април - 3 ноември 2014 г. (краен срок).**
	2. Награждаване на авторите на отличените инициативи**:**

**20 ноември 2014 г.**

* 1. Конкурсът е национален и обхваща територията на цялата страна.

**5. УСЛОВИЯ ЗА УЧАСТИЕ**

5.1.   В конкурса могат да участват детски градини, училища, читалища, клубове и школи за деца, домове и резидентни услуги за деца, лишени от родителски грижи, държавни институции, областни и местни администрации, неправителствени организации, фирми, медии и журналисти.

5.2. Всеки кандидат изпраща заявление за участие /по образец/ по пощата на адрес: Държавна агенция за закрила на детето, гр. София, 1051, ул. „Триадица” № 2, „За Националния конкурс” или по електронна поща: sacp@sacp.government.bg.

5.3. Приемат се и предложения за участие /по образец/ по пощата на адрес: Държавна агенция за закрила на детето, гр. София, 1051, ул. „Триадица” № 2, „За Националния конкурс” или по електронна поща: sacp@sacp.government.bg.

5.4. **Крайният срок за изпращане на заявленията/предложенията е 3 ноември 2014 г.**

**6. ВИДИМОСТ**

6.1. Стартирането на конкурса, регламентът за неговото провеждане и заявлението за участие се обявяват чрез интернет страницата на **Държавната агенция за закрила на детето** - **www.** **sacp.government.bg** и интернет страниците на партньорите - държавните институции, органи по закрила на детето и граждански организации.

* вестници, радиа и телевизии по преценка на организаторите;
* флаери и др.

6.2. Организаторите могат да предоставят информация за конкурса в общини, училища, читалища, клубове и школи за деца, домове и резидентни услуги за деца, лишени от родителски грижи и други държавни и местни институции и учреждения по тяхна преценка.

6.3. Победителите от конкурса се уведомяват по телефон/електронна поща или с писмо на посочения адрес за кореспонденция и се оповестяват чрез интернет страницата на Държавната агенция за закрила на детето - www. sacp.government.bg

**7. ЖУРИ**

7.1. Подборът и класирането се осъществява от жури, в състава на което по покана на председателя на Държавната агенция за закрила на детето ще бъдат включени деца от Съвета на децата към ДАЗД и експерти.

7.2.  Журито класира заявените инициативи на І, ІІ и ІІІ място в петте конкурсни категории.

7.2.   Решенията на журито са окончателни и неоспорими.

7.3.   Критерии за оценка:

* идеен замисъл;
* принос;
* обхват.

**8. НАГРАДИ**

Заявителите на отличените инициативи/програми/проекти получават плакети.

Официалната церемония по връчването на почетните плакети ще се състои на 20 ноември 2014 г.

За информация тел.: 02/933 90 36.